February, 2014 | www.tuinarchitectgoes.nl
Posted in foto op plexiglas | Tagged foto op acrylglas, foto op Plexiglas, foto op plexiglas laten afdrukken, prachtige herinnering van een mooie vakantie, print op plexiglas
Posted in Foto op forex | Tagged Foto op forex, Foto op forexplaat, interieur, print op forex	| Leave a reply
Posted in foto op plaat | Tagged familiefoto voor opa en oma, Foto op forex, Foto op forex online bestellen, print op forex
Posted in muurdecoratie | Tagged canvas, Foto op canvas, kunstwerk in huis, muurdecoratie Afrikaanse liefdesgedigte | Rachelle Du Bois
Tag Archive | Afrikaanse liefdesgedigte
Om skoon gewas te word
Daar is al baie geskryf en gesê oor trane. Is dit net mense wat huil? Diere tjank as hulle in pyn verkeer, maar net die mens stort trane. Ape het traankliere, maar die funksie daarvan is om hul oë te was en gesond te hou. In die mens se geval het een van ons menslike spesie baie lank gelede ’n neuro-verbinding gemaak tussen die traankliere en die gedeeltes van die brein waar gevoel gesetel is – emosie en die vyf sintuie van smaak, reuk, voel, sien en hoor.
Navorsing aan die Universiteit van Minnesota het in 1980 gewys dat vroue ongeveer vyf keer per maand huil, terwyl mans ongeveer een keer elke vier weke huil. Babas huil net na geboorte om hul koms aan te kondig.
Dit is alles goed en wel, maar hoekom huil ons trane? Omdat ons mense is. Omdat ons voel en ervaar en leef.
Ons huil lang trane omdat ons ŉ fout gemaak het, of seer trane omdat ons na ons kinders daar ver verlang. Ons huil trane van verlies as iemand sterf of weggaan. Ons huil bang trane as ons angstig en vreesbevange is.
Ons huil kwaai trane omdat ons woedend is – ja, ons vroue is bekend daarvoor, tot ons verleentheid en verdere woede teenoor onsself omdat ons so ontydig die trane kan laat spat voor ons baas en kollegas.
Ons huil seerkry trane oor verlore liefde, oor verhoudings met familie of vriende wat skeefloop.
Ons huil trane van teleurstelling omdat ons span verloor het, of omdat dit waarvan ons gedroom het, soos mis oor die horison verdwyn.
Ons huil trane van vreugde omdat ons bly is oor ŉ nuwe aankomeling, oor die liefde wat so blom, oor ons nuwe kar of huis, of omdat ons gesond is na ŉ lang siekbed. Ons huil trane van geluk omdat iets waarvoor ons al so lank wag, uiteindelik werklikheid geword het.
Ons huil omdat ons oorweldig word deur skoonheid. Dit laat die mure verkrummel en die trane loop. Ons smelt en reik na iewers diep binne waar die weerloosheid wegkruip. Daar waar ons dit waag om teer te wees, om onbeskaamd toe te gee aan die skoonheid van musiek, of die grootsheid van die natuur, of ŉ woud en water waar dit groen is.
Meraai het gesê dat elke vrou ŉ blou flessie in die hemel het, en voor die flessie nie vol gehuil is nie, sal die trane nie ophou nie.
This entry was posted on May 6, 2016, in Lewe, Romanse, Uncategorized, Wysheid and tagged afrikaans, Afrikaanse liefdesgedigte, Diep, e-boeke, Eerste liefde, hart, hartstog, romanse, stories, vreugde, wysheid.	Leave a comment
‘n Storie vertrek
Nou dat jy weg is
uit my hande
uit my gedagtes
uitgeskryf op ‘n skerm
laat ek jou gaan
om in iemand anders se kop
nes te maak vir ‘n ruk
En ek bly agter
met ’n groot stilte
waar jy voorheen was
Dan kom die volgende storie
stuk-stuk by my aan
en skrop nes
so begin die siklus
hom weer herhaal
en gee ek my gewillig
aan die nuwe verhaal
se genade oor
This entry was posted on October 15, 2015, in Uncategorized and tagged afrikaans, Afrikaanse liefdesgedigte, Afrikaanse Liefdesverhale, avontuur, betowering, energie, gedig, gedig in Afrikaans, gedigte.	Leave a comment
Wat nie gesê word nie
Siekte dwing mens soms bed toe. Dis natuurlik ’n plek wat mens nie sommer andersins gewillig deur die dag opsoek nie. Tensy jy ’n boek het. Dit dwing jou tot stilte en refleksie. Dis dan wanneer ek my digbundels nader trek en stilte soek in woorde. In stiltes tussen woorde, in stiltes agter woorde, in wat nie gesê word nie. Dan soek ek en ek vind diep versteekte pêrels. ’n Skat wat ek sorgvuldig toevou en veilig wegsit om later weer na terug te keer. En elke keer vind ek meer van die kosbare juwele.
Hoe heerlik en bevrydend is ’n mooi gedig, ’n pragtige vers, ’n hartspraak deur die digter wat iets te sê het. Ek hoor, ek luister fyn, met die hart, met oog en oor. Ek is weereens verryk en ek koester die wete dat ek my besig gehou het met iets wat my skatkis voller maak. Daar is altyd plek vir meer vreugde en lig, meer skoonheid.
Want alles wat mooi en goed en opbouend is, is skoonheid. My soeke daarna is my lewensreis.
Ek plaas graag hierdie gedig van Jan de Bruyn vir jou:
Ek stuur vir jou
– behalwe groete –
alles wat ek sonder antwoord sê,
alles wat ek met die ver hande
van my oë pluk:
die wit blomme wolke
in ’n blou vlei;
die varings van stilte
wat in die berge van die jare groei.
Ek stuur vir jou ook
’n handvol van ’n môre hier
om teen jou oor te hou
soos ’n skulp
as die dae aanhou knars.
En ek stuur vir jou
die son die rooi lemoen
wat ek opgetel het
net anderkant vandag
net duskant die nag
vir lig om te drink
as ’n vaal reën aanhou val.
This entry was posted on September 26, 2015, in Uncategorized and tagged Afrikaanse liefdesgedigte, betowering, gedagtes, gedig in Afrikaans, gedigte, Rachelle du Bois, romanse, vreugde.	Leave a comment
Ek is ‘n onafhanklike skrywer van liefdesromans- en novelles en ek is goed daarmee. Ek het reeds my merk gemaak deur 10 boeke self uit te gee en te bemark. My boeke is reeds beskikbaar by Leserskring, Kwarts, myAfrikaans, Exclusive Books, Kalahari/Takealot, Leisure Books en Amazon.com. Die elfde boek uit my hand is reeds by my beta-lesers en ek hoop om dit binne die volgende twee maande op die rakke te hê. Ja, ek is trots op wat ek bereik het, maar ek is nie arrogant nie. Dit vat toewyding, baie harde werk en self-disspline om ‘n boek te skryf. Ongelukkig is ‘n graad of kursus in kreatiewe skryfkuns nie binne almal se bereik nie, en dis ook nie ‘n vereiste nie. As jy kan lees, kan jy praat, kan jy skryf. Ek het baie gelees en geleer oor hoe om te skryf, die kuns van storievertel, die moets en moenies van die uitgewersbedryf. En ek het onophoudelik geoefen deur te skryf. Ek glo my skryfwerk is van so ‘n gehalte dat dit binne die raamwerk van goeie skrywerk val. Daarom gee ek self my boeke uit. Nie alle onafhanklike skrywers lewer swak werk nie. Die bewyse is daar. Onafhanklike skrywers het jou ondersteuning nodig en verdien erkenning.
This entry was posted on August 8, 2015, in Uncategorized and tagged afrikaans, Afrikaanse eboek, Afrikaanse liefdesgedigte, Afrikaanse Liefdesverhale, Amazon.com, avontuur, betowering, boeke, e-boek, e-boeke, Onafhanklike skrywers.	Leave a comment
Dis soms so moeilik om jou plek weer te vind, veral as daar ontwrigting en groot verandering in jou lewe plaasgevind het. Dis nie vreemd om toe te gee aan die drang om jou kop toe te trek, oë toe te knyp, en net af en toe te loer of die woeste see om jou nou kalmer geword het nie. Dis selfbehoud wat jou so laat wegkruip, terwyl jy wag dat jou eens rustige boot wat nou wild op ŉ onbekende see dobber, na stiller waters vaar waar jy veilig genoeg voel om vas te meer. En om eers weer die begin van die kraaines van drade te kry sonder om skuldig te voel omdat dit so lank neem, omdat jy so nie weet nie, omdat jy onseker is oor of jy jou lewe weer aanmekaar geweef gaan kry.
Daar is ŉ bloudruk vir jou lewe. En ŉ kompas om die pad aan te dui. Ware Noord lê binne-in jou, en soos jou boot in ŉ stil plek vasgemeer lê, so moet jy terugkeer na die stil plek binne, daar waar rus is en waar jy antwoorde kry.
Eers dan kan jy begin aanstap na waar jy moet wees. Na die plek op jou bloudruk wat jy self gekies het, en jou kompas jou rigting aandui.
This entry was posted on May 26, 2015, in Uncategorized and tagged afrikaans, Afrikaanse eboek, Afrikaanse liefdesgedigte, betowering, bloudruk, Diep, dink, gedagtes, kalmte, keuse, koestering, lewe, liefde, rustigheid, veilig, wysheid.	Leave a comment
Lelani – nou beskikbaar
Uiteindelik is LELANI nou as e-boek by boekwinkels beskikbaar. Uitgegee deur Kwarts Publishers. Klik net op die die skakels onder.
This entry was posted on December 4, 2014, in Romanse and tagged afrikaans, Afrikaanse liefdesgedigte, Afrikaanse Liefdesverhale, betowering, Diep, e-boek, e-boeke, Eerste liefde, hart, hartstog, lelani, liefde, liefdesverhale, misverstand, nuwe e-boek, passie, Rachelle du Bois.	Leave a comment
en haar oge is skaam; en sy lag saggies
Sy vertel die winde van die dans en sy nooi hulle uit,
want die werf is wyd en die bruilof groot.
en hulle sluk die wind; en hulle buk,
om haar fyn spore op die sand te sien.
en haar koperringe blink in die wegraak van die son.
This entry was posted on November 1, 2014, in Gedigte and tagged Afrikaanse liefdesgedigte, betowering, gedig in Afrikaans, gedigte, Rachelle du Bois, stilte, vreugde.	Leave a comment